text: লাল সিংহ চড্ঢা হল একটি আসন্ন ভারতীয় হিন্দি ভাষার কৌতুক-নাট্য চলচ্চিত্র, যার পরিচালনা করেছেন অদ্বৈত চন্দন এবং প্রযোজনায় আমির খান প্রোডাকশন ও ভায়াকম ১৮ স্টুডিও। ঐতিহাসিক বিষয়গুলির সন্ধানের ওপর ভিত্তি করে আমেরিকান কৌতুক-নাট্য চলচ্চিত্র ফরেস্ট গাম্প (১৯৯৪) কে হালকাভাবে অনুসরণ করে এই চলচ্চিত্রটি তৈরি। এতে নাম ভূমিকায় আছেন আমির খান, এবং সেই সঙ্গে আছেন কারিনা কাপুর, বিজয় সেতুপতি (হিন্দি ছবিতে আত্মপ্রকাশে) এবং মোনা সিং।
  
  ২০১৯ সালের ৩১শে অক্টোবর থেকে শুরু করে বর্তমান পর্যন্ত ভারতের ১০০টিরও বেশি স্থানে এর চিত্রগ্রহণ হয়েছে। চন্ডীগড়ে আমির খানের মা জিনাত হুসেনের মুহুর্ত শট দিয়ে শুরু হয়ে, ছবিটির আনুষ্ঠানিক ঘোষণা করা হয়েছিল ২০১৯ সালের ১৪ই মার্চ। ২০২০ সালের ডিসেম্বরে এর প্রকাশের দিন চূড়ান্ত করা হয়েছিল। 
  কোভিড-১৯ মহামারীর কারণে, ছবিটির মুক্তি পুরো এক বছর পিছিয়ে দেওয়া হয়। এখন ঠিক আছে ছবিটি ২০২১ সালের ক্রিসমাসে মুক্তি পাবে।
  
  সূচনা
  ভারতের ঐতিহাসিক ঘটনাগুলি, এক স্বল্প বুদ্ধি সম্পন্ন মানুষ, লাল সিং চড্ঢার (আমির খান) দৃষ্টিকোণের মধ্য দিয়ে প্রকাশিত হয়ে উঠেছে।
  
  চরিত্র চিত্রণ 
   আমির খান- লাল সিং চড্ঢার ভূমিকায়
   করিনা কাপুর খান- লাল সিংয়ের স্ত্রী মণিলা চড্ঢার ভূমিকায়
   বিজয় সেতুপতি কার্তিক রাজাশেখরের ভূমিকায়
   মোনা সিং
   যোগি বাবু
   শাহরুখ খান- একটি ক্যামিও চরিত্রে
  
  প্রযোজনা
  ২০১৯ সালের মার্চ মাসে, বলিউড অভিনেতা ও প্রযোজক আমির খান ঘোষণা করেছিলেন যে তিনি লাল সিং চড্ঢা চলচ্চিত্র প্রযোজনা করবেন এবং তাতে অভিনয় করবেন। এটি টম হ্যাঙ্কসের ১৯৯৪ সালের আমেরিকান চলচ্চিত্র ফরেস্ট গাম্প এর একটি ভারতীয় পুনর্নির্মাণ এবং এটি পরিচালনা করবেন অদ্বৈত চন্দন। লাল সিং চড্ঢার সহ-প্রযোজনা করেছে ভায়াকম ১৮ মোশন পিকচার্স।ফরেস্ট গাম্প এর মূল সংস্করণে থাকা ঐতিহাসিক বিষয়গুলিও এই চলচ্চিত্রে সন্ধান করা হবে এমন ঘোষণা করা হয়েছিল। ২০১৯ সালের জুন মাসে কারিনা কাপুর এ ছবিতে যোগদান করেছিলেন।থ্রি ইডিয়টস (২০০৯) এবং তালাশ: দ্য আনসার লাইস উইদিন (২০১২) এর পরে এটি আমির খানের সঙ্গে তাঁর তৃতীয় কাজ।
  
  ২০১৯ সালের সেপ্টেম্বরে ঘোষণা করা হয়েছিল যে ১০০টিরও বেশি ভারতীয় অঞ্চলে ছবিটির চিত্রগ্রহণ করা হবে। ২০১৯ সালের ৩১শে অক্টোবর ছবির মূল চিত্রগ্রহণ শুরু হয়েছিল চন্ডীগড়ে। সেই দিন আমির খান তাঁর অভিনয়ের অংশের চিত্রায়ন করেছিলেন। কারিনা কাপুর পরের দিন তাঁর সাথে যোগ দেন। নভেম্বরের মাঝামাঝি এই ছবির চরিত্রদের চলচ্চিত্রায়িত চেহারা সেট থেকেই প্রকাশ হয়ে গিয়েছিল। ২০১৯ সালের ২২শে নভেম্বর এই চলচ্চিত্রের প্রথম পর্যায়ের চিত্রগ্রহণ শেষ হয়েছিল। তামিল অভিনেতা বিজয় সেতুপতি এবং বলিউড অভিনেত্রী মোনা সিংকে (যিনি 'থ্রি ইডিয়টস'-এ কাপুরের বোনের চরিত্রে অভিনয় করেছিলেন), এই ছবিতে অভিনয়ের জন্য নির্বাচন করা হয়েছিল।  ২৮শে নভেম্বর খান এবং কাপুরকে নিয়ে ছবিটির একটি প্রণয়-ধর্মী গানের চিত্রগ্রহণ করা হয়েছিল।
  
  ২০১৯ সালের ৫ই ডিসেম্বর কলকাতায় ছবিটির দ্বিতীয় পর্যায় শুরু হয়েছিল। ২০১৯ সালের ৯ই ডিসেম্বর তারিখে কলকাতার ফিল্ম সেট থেকেও খানের চরিত্রের ছবি প্রকাশ হয়ে গিয়েছিল। ১২ই ডিসেম্বর, আমির খান এই পর্যায়ের দ্বিতীয় অংশের জন্য কেরল গিয়েছিলেন। ১৬ই ডিসেম্বর কেরলের চঙ্গনাসেরি, কোল্লম শহরের কাছে পরাভুর থেক্কুমভাগম, এবং তিরুবনন্তপুরম জেলার কাপ্পিল থেকে তাঁর ছবি এবং ভিডিও ভাইরাল হয়ে যায়। দ্বিতীয় পর্যায়ের কিছু অংশ জয়সলমের শহরেও চিত্রায়িত হয়েছিল। ২১শে ডিসেম্বর ছবিটির তৃতীয় পর্যায় গোয়াতে শুরু হয়েছিল এবং পরবর্তীতে ২০২০ সালের ৫ই জানুয়ারী থেকে হিমাচল প্রদেশে চিত্রগ্রহণ শুরু হয়। ২০২০ সালের ১২ই ফেব্রুয়ারি ভারতে চিত্রগ্রহণের পর্যায় সমাপ্ত হয়েছিল।
  
  ২০২০ সালের আগস্টে, ঘোষণা করা হয়েছিল যে, ভারতে ক্রমাগত করোনভাইরাস সঙ্কটের কারণে চলচ্চিত্রটির প্রযোজনা তুরস্কে চলে গেছে।
  
  মুক্তি
  
  ২০২০ সালের ডিসেম্বরে প্রেক্ষাগৃহে ছবিটির মুক্তি পাওয়ার কথা ছিল। কোভিড-১৯ মহামারীর কারণে, পুরো এক বছর দেরি করে, ছবিটির মুক্তির দিন ঠিক হয়েছে ২০২১ সালের ডিসেম্বরে।
  
  তথ্যসূত্র
  
  বহিঃসংযোগ 
   
   
  
  বিষয়শ্রেণী:আসন্ন চলচ্চিত্র
  বিষয়শ্রেণী:২০২০-এর দশকের হিন্দি ভাষার চলচ্চিত্র
  বিষয়শ্রেণী:হিন্দি ভাষার চলচ্চিত্র
  বিষয়শ্রেণী:ভারতীয় হাস্যরসাত্মক নাট্য চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
  বিষয়শ্রেণী:আসন্ন হিন্দি ভাষার চলচ্চিত্র
title: লাল সিংহ চড্ঢা